CELEX: 22019D0730
Language: et
Date: 2017-07-07 00:00:00
Title: EMP Ühiskomitee otsus nr 123/2017, 7. juuli 2017, millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2019/730]

16.5.2019   
               
               
                  ET
               
               
                  Euroopa Liidu Teataja
               
               
                  L 128/12
               
            
         EMP ÜHISKOMITEE OTSUS
         nr 123/2017,
         7. juuli 2017,
         millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2019/730]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 12. detsembri 2014. aasta määrus (EL) nr 1327/2014 millega muudetakse määrust (EÜ) nr 1881/2006 seoses polütsükliliste aromaatsete süsivesinike (PAH) piirnormidega traditsiooniliselt suitsutatud liha ja lihatoodete ning kala ja kalandustoodete puhul (1).
                  
               
                     (2)
                  
                  
                     Käesolevas otsuses käsitletakse toiduainetega seotud õigusakte. Toiduaineid käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu II lisa XII peatüki sissejuhatuses. Seetõttu käesolevat otsust Liechtensteini suhtes ei kohaldata.
                  
               
                     (3)
                  
                  
                     Seetõttu tuleks EMP lepingu II lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu II lisa XII peatüki punkti 54zzzz (komisjoni määrus (EÜ) nr 1881/2006) muudetakse järgmiselt.
            
                        1)
                     
                     
                        lisatakse järgmine taane:
                        
                                    —
                                 
                                 
                                    
                                                „—
                                             
                                             
                                                
                                                   32014 R 1327: komisjoni 12. detsembri 2014. aasta määrus (EL) nr 1327/2014 (ELT L 358, 13.12.2014, lk 13).“;
                                             
                                          
                              
                  
                        2)
                     
                     
                        praegusele kohandusele antakse tähis a;
                     
                  
                        3)
                     
                     
                        praeguse kohanduse a järele lisatakse järgmine kohandus:
                        
                                    „b)
                                 
                                 
                                    artikli 7 lõigetes 6 ja 7 lisatakse Norra ja Island nende riikide nimekirja, kelle suhtes kehtib erand artiklist 1.“
                                 
                              
                  
         
            Artikkel 2
            Määruse (EL) nr 1327/2014 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 8. juulil 2017, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 7. juuli 2017
            
               
                  EMP ühiskomitee nimel
               
               
                  eesistuja
               
               Sabine MONAUNI
            
         
         
            (1)  ELT L 358, 13.12.2014, lk 13.
         
            (*1)  Põhiseadusest tulenevaid nõudeid ei ole nimetatud.